ddrg/super_eurlex huggingface dataset:
Γνώμη της Συμβουλευτικής Επιτροπής για τον έλεγχο των συγκεντρώσεων που δόθηκε κατά την 101η σύνοδό της, την 1η Οκτωβρίου 2001 σχετικά με προσχέδιο απόφασης για την υπόθεση IV/M.2187 - CVC/Lenzing

(2004/C 69/05)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με την Επιτροπή ότι η κοινοποιηθείσα πράξη συνιστά συγκέντρωση κατά την έννοια του άρθρου 3 παράγραφος 1 στοιχείο β) του κανονισμού για τον έλεγχο των συγκεντρώσεων και ότι έχει κοινοτική διάσταση κατά την έννοια του άρθρου 1 παράγραφος 2 του εν λόγω κανονισμού.

2. Η πλειοψηφία των μελών της συμβουλευτικής επιτροπής συμφωνεί με την Επιτροπή ότι οι σχετικές αγορές προϊόντος περιλαμβάνουν:

α) Κοινές ασυνεχείς ίνες βισκόζης,

β) Ασυνεχείς ίνες βισκόζης βαμμένες στη μάζα,

γ) Ασυνεχείς ίνες βισκόζης για ταμπόν,

δ) Lyocell, και

ε) Παραγωγή Lyocell και τεχνολογία μεταποίησης.

Μια μειοψηφία των μελών διαφωνεί όσον αφορά τα σημεία β) και γ).

3. Σε σχέση με τις αγορές προϊόντος που προσδιορίζονται στο σημείο 2 ανωτέρω, η συμβουλευτική επιτροπή συμφωνεί με την Επιτροπή ότι το γεωγραφικό πεδίο των αγορών α), β) και γ) είναι ο ΕΟΧ, της αγοράς δ) είναι τουλάχιστον ο ΕΟΧ αλλά δύναται να μην προσδιοριστεί ενώ το γεωγραφικό πεδίο της αγοράς ε) είναι παγκόσμιο.

4. Η πλειοψηφία των μελών της συμβουλευτικής επιτροπής συμφωνεί με την Επιτροπή ότι η κοινοποιηθείσα συγκέντρωση θα μπορούσε να οδηγήσει σε δημιουργία δεσπόζουσας θέσης στις αγορές για:

α) Κοινές ασυνεχείς ίνες βισκόζης στον ΕΟΧ,

β) Βαμμένες στη μάζα ασυνεχείς ίνες βισκόζης στον ΕΟΧ,

γ) Lyocell στον ΕΟΧ ή στην ευρύτερη του ΕΟΧ αγορά,

δ) Παραγωγή Lyocell και τεχνολογία μεταποίησης σε παγκόσμιο επίπεδο,

και στην ενίσχυση δεσπόζουσας θέσης στην αγορά όσον αφορά

ε) Ασυνεχείς ίνες βισκόζης για ταμπόν στον ΕΟΧ,

ως αποτέλεσμα της οποίας θα δημιουργούνταν σοβαρά εμπόδια στην άσκηση αποτελεσματικού ανταγωνισμού εντός της κοινής αγοράς και στη λειτουργία της συμφωνίας για τον ΕΟΧ.

Μια μειοψηφία των μελών διαφωνεί σχετικά με τα σημεία β) και ε).

5. Η πλειοψηφία των μελών της συμβουλευτικής επιτροπής συμφωνεί με την Επιτροπή ότι οι δεσμεύσεις που κοινοποιήθηκαν από τη CVC στις 25 Σεπτεμβρίου 2001 δεν επαρκούν για να αποτρέψουν τα προβλήματα ανταγωνισμού που ενδέχεται να ανακύψουν σε οποιαδήποτε από τις αγορές στις οποίες η κοινοποιηθείσα συγκέντρωση θα μπορούσε να οδηγήσει σε δημιουργία ή ενίσχυση δεσπόζουσας θέσης.

Μια μειοψηφία των μελών αρνήθηκε να διατυπώσει τη γνώμη της σχετικά με την επάρκεια ή μη των προτεινομένων δεσμεύσεων καθόσον θεωρεί ότι η Επιτροπή παρέβη τις υποχρεώσεις της δυνάμει του άρθρου 19 παράγραφος 5 του κανονισμού για τις συγκεντρώσεις βάσει του οποίου όφειλε να αποστείλει σειρά σημαντικών εγγράφων στα κράτη μέλη 14 ημέρες πριν από τη συνεδρίαση.

6. Η συμβουλευτική επιτροπή συμφωνεί με την Επιτροπή ότι η πράξη συγκέντρωσης πρέπει να κηρυχθεί μη συμβιβάσιμη με την κοινή αγορά και τη λειτουργία της συμφωνίας για τον ΕΟΧ.

7. Η συμβουλευτική επιτροπή καλεί την Επιτροπή να λάβει υπόψη όλες τις παρατηρήσεις που διατυπώθηκαν κατά τη συζήτηση.

8. Η συμβουλευτική επιτροπή συνιστά τη δημοσίευση της γνώμης της στην Επίσημη Εφημερίδα της Ευρωπαϊκής Ένωσης.
Γνώμη της Συμβουλευτικής Επιτροπής συγκεντρώσεων που δόθηκε κατά την 117η συνεδρίασή της στις 18 Ιουλίου 2003 σχετικά με σχέδιο απόφασης στην υπόθεση COMP/M.2972 - DSM/Roche Vitamins

(2004/C 69/03)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με την Επιτροπή ότι η κοινοποιηθείσα πράξη αποτελεί συγκέντρωση κατά την έννοια του άρθρου 3 παράγραφος 2 σε συνδυασμό με το άρθρο 3 παράγραφος 1 σημείο β) του κανονισμού για τις συγκεντρώσεις και ότι έχει κοινοτική διάσταση κατά την έννοια του άρθρου 1, παράγραφος 2 του εν λόγω κανονισμού.

2. Η συμβουλευτική επιτροπή συμφωνεί με την Επιτροπή για το ότι οι σχετικές αγορές προϊόντος που επηρεάζονται από τη συγκέντρωση είναι οι αγορές παραγωγής και διανομής:

α) φυτάσης· και

β) ενζύμων αποδόμησης μη αμυλωδών πολυζακχαριδίων.

3. Η συμβουλευτική επιτροπή συμφωνεί με την Επιτροπή ότι οι σχετικές γεωγραφικές αγορές που επηρεάζονται από τη συγκέντρωση είναι:

α) τουλάχιστον η επικράτεια του ΕΟΧ για την παραγωγή φυτάσης και ενζύμων αποδόμησης μη αμυλωδών πολυζακχαριδίων

β) η επικράτεια του ΕΟΧ για τη διανομή φυτάσης και ενζύμων αποδόμησης μη αμυλωδών πολυζακχαριδίων.

4. Η συμβουλευτική επιτροπή συμφωνεί με την Επιτροπή ότι η προταθείσα συγκέντρωση φαίνεται να προκαλεί σοβαρές ανησυχίες για τη σύσταση ή την ενίσχυση δεσπόζουσας θέσης στην αγορά φυτάσης.

5. Η πλειοψηφία των μελών της συμβουλευτικής επιτροπής συμφωνεί με την Επιτροπή ότι η προταθείσα συγκέντρωση δεν προκαλεί ανησυχίες στον τομέα του ανταγωνισμού όσον αφορά την αγορά ενζύμων αποδόμησης μη αμυλωδών πολυζακχαριδίων. Μία μειοψηφία των μελών διαφωνεί.

6. Η συμβουλευτική επιτροπή συμφωνεί με την Επιτροπή ότι οι δεσμεύσεις που προτείνονται από το μέρος που προβαίνει στην κοινοποίηση τροποποιούν την κοινοποιηθείσα συγκέντρωση σε βαθμό που αίρονται οι σοβαρές επιφυλάξεις ως προς το συμβιβάσιμο της προταθείσας συγκέντρωσης με την κοινή αγορά.

7. Η συμβουλευτική επιτροπή συμφωνεί με την Επιτροπή ότι η συγκέντρωση θα πρέπει να κηρυχθεί συμβιβάσιμη με την κοινή αγορά σύμφωνα με τις διατάξεις του άρθρου 8 παράγραφος 2, του κανονισμού για τις συγκεντρώσεις και με τη συμφωνία για τον ΕΟΧ, εφόσον τηρηθούν οι δεσμεύσεις που προτάθηκαν από το μέρος που προέβη στην κοινοποίηση.

8. Η συμβουλευτική επιτροπή συνιστά τη δημοσίευση της γνώμης της στην Επίσημη Εφημερίδα της Ευρωπαϊκής Ένωσης.

9. Η συμβουλευτική επιτροπή ζητά από την Επιτροπή να λάβει υπόψη τις παρατηρήσεις και τα σχόλια που έγιναν εκ μέρους της συμβουλευτικής επιτροπής.
Τελική έκθεση του συμβούλου ακροάσεων στην υπόθεση COMP/M.2947 - Verbund/Energie Allianz

[σύμφωνα με το άρθρο 15 της απόφασης 2001/462/ΕΚ, ΕΚΑΧ της Επιτροπής της 23ης Μαΐου 2001 σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2004/C 69/06)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης οδηγεί στις ακόλουθες παρατηρήσεις:

Η προτεινόμενη συγκέντρωση γνωστοποιήθηκε στις 20 Δεκεμβρίου 2002.

Στις 4 Φεβρουαρίου 2003 η Επιτροπή κίνησε τη διαδικασία του άρθρου 6 παράγραφος 1 στοιχείο γ) της οδηγίας για τον έλεγχο των συγκεντρώσεων και παρείχε στα μέρη πρόσβαση στα κυριότερα στοιχεία αξιολόγησης βάσει των οποίων η Επιτροπή διατύπωσε τις σοβαρές αμφιβολίες της. Αυτό αποτελεί μια σημαντική πτυχή της πολιτικής διαφάνειας που εφαρμόζει σήμερα η Επιτροπή.

Στις 10 Απριλίου 2003, η Επιτροπή απηύθυνε στα μέρη κοινοποίηση αιτιάσεων και τους παρείχε πρόσβαση στο φάκελο της υπόθεσης. Ούτε η Επιτροπή ούτε τα μέρη δεν έγειραν κανένα θέμα σχετικά με το σημείο αυτό. Τα μέρη απάντησαν στην κοινοποίηση αιτιάσεων στις 25 Απριλίου και ζήτησαν επίσημη ακρόαση, η οποία πραγματοποιήθηκε στις 29 Απριλίου.

Στις 7 Μαΐου 2003 τα μέρη υπέβαλαν προτάσεις για διορθωτικά μέτρα, οι οποίες εξετάστηκαν ως προς τις επιπτώσεις τους στην αγορά. Τα μέρη δεν αμφισβήτησαν την αντικειμενικότητα της εξέτασης αυτής. Υπέβαλαν στη συνέχεια τροποποιημένες δεσμεύσεις, με βάση τις οποίες προτάθηκε σχέδιο απόφασης έγκρισης υπό όρους. Στην πραγματικότητα, οι υπηρεσίες της Επιτροπής απέσυραν μια από τις αιτιάσεις τους μετά την απάντηση των μερών στην κοινοποίηση αιτιάσεων και μετά την επίσημη ακρόαση.

Ούτε τα μέρη ούτε τρίτοι δεν έγειραν αντιρρήσεις ως προς τη διεξαγωγή της διαδικασίας.

Το σχέδιο απόφασης αφορά μόνο τις αιτιάσεις για τις οποίες τα μέρη είχαν τη δυνατότητα να γνωστοποιήσουν τις απόψεις τους. Θεωρώ συνεπώς ότι τα δικαιώματα ακρόασης στην υπόθεση αυτή έγιναν σεβαστά.

Βρυξέλλες, 3 Ιουνίου 2003.

Serge Durande
Γνώμη της Συμβουλευτικής Επιτροπής για τις συγκεντρώσεις εκδοθείσα κατά την 92η συνεδρίασή της στις 6 Μαρτίου 2001 σχετικά με ένα προσχέδιο απόφασης για την υπόθεση COMP/M.1915 - The Post Office/TPG/SPPL

(2004/C 69/02)

(Κείμενο που παρουσιάζει ενδιαφέρον για τον ΕΟΧ)

1. Η Συμβουλευτική Επιτροπή συμφωνεί με την Επιτροπή ότι η κοινοποιηθείσα πράξη συνιστά συγκέντρωση κατά την έννοια του άρθρου 3, παράγραφος 1, στοιχείο β) του κανονισμού για τον έλεγχο των συγκεντρώσεων και ότι έχει κοινοτική διάσταση.

2. Η Συμβουλευτική Επιτροπή συμφωνεί με την Επιτροπή ότι οι σχετικές αγορές προϊόντος είναι: η αγορά εξερχόμενου διασυνοριακού επιχειρηματικού ταχυδρομείου και η αγορά εξερχόμενων διασυνοριακών δεμάτων.

3. Η Συμβουλευτική Επιτροπή συμφωνεί με τον προσδιορισμό της γεωγραφικής αγοράς από την Επιτροπή στο σχέδιο απόφασης.

4. Η Συμβουλευτική Επιτροπή συμφωνεί με την Επιτροπή ότι η προτεινόμενη πράξη δεν οδηγεί στη δημιουργία ή την ενίσχυση δεσπόζουσας θέσης η οποία θα είχε ως αποτέλεσμα την σημαντική παρεμπόδιση της άσκησης αποτελεσματικού ανταγωνισμού εντός της κοινής αγοράς ή σε σημαντικό μέρος αυτής στην αγορά εξερχόμενων διασυνοριακών δεμάτων.

5. Η Συμβουλευτική Επιτροπή συμφωνεί με την Επιτροπή ότι η προτεινόμενη πράξη δεν οδηγεί στη δημιουργία ή την ενίσχυση δεσπόζουσας θέσης η οποία θα είχε ως αποτέλεσμα την σημαντική παρεμπόδιση της άσκησης αποτελεσματικού ανταγωνισμού εντός της κοινής αγοράς ή σε σημαντικό μέρος αυτής στην αγορά εξερχόμενου διασυνοριακού επιχειρηματικού ταχυδρομείου του Ηνωμένου Βασιλείου.

6. Η Συμβουλευτική Επιτροπή συμφωνεί με την Επιτροπή ότι η προτεινόμενη πράξη οδηγεί στη δημιουργία ή την ενίσχυση δεσπόζουσας θέσης η οποία θα είχε ως αποτέλεσμα την σημαντική παρεμπόδιση της άσκησης αποτελεσματικού ανταγωνισμού εντός της κοινής αγοράς ή σε σημαντικό μέρος αυτής στην αγορά εξερχόμενου διασυνοριακού επιχειρηματικού ταχυδρομείου των Κάτω Χωρών.

7. Μία πλειοψηφία των μελών της Συμβουλευτικής Επιτροπής συμφωνεί με την Επιτροπή ότι οι δεσμεύσεις που προσφέρθηκε να αναλάβει το κοινοποιούν μέρος θα άρουν τις επιφυλάξεις ως προς τον ανταγωνισμό τις οποίες προκάλεσε η κοινοποιηθείσα πράξη.

Μία μειοψηφία των μελών της Συμβουλευτικής Επιτροπής θεωρεί ότι οι δεσμεύσεις της 27ης Φεβρουαρίου και οι δεσμεύσεις της 2ας Μαρτίου δεν αναιρούν τις επιφυλάξεις ως προς τον ανταγωνισμό τις οποίες προκάλεσε η κοινοποιηθείσα πράξη.

Μία μειοψηφία θεωρεί ότι οι τελευταίες δεσμεύσεις της 2ας Μαρτίου δεν δύνανται να ληφθούν υπόψη.

8. Μία πλειοψηφία των μελών της Συμβουλευτικής Επιτροπής συμφωνεί με την Επιτροπή ότι, υπό τον όρο ότι θα τηρηθούν πλήρως οι δεσμεύσεις, η κοινοποιηθείσα πράξη πρέπει να κηρυχθεί συμβιβάσιμη με την κοινή αγορά και τη λειτουργία της Συμφωνίας για τον ΕΟΧ. Μία μειοψηφία διαφωνεί ως προς τούτο.

9. Η Συμβουλευτική Επιτροπή συνιστά στην Επιτροπή να λάβει υπόψη όλα τα θέματα που εθίγησαν κατά τη διάρκεια των συζητήσεων.

10. Η Συμβουλευτική Επιτροπή συμφωνεί με τη δημοσίευση της γνώμης της στην Επίσημη Εφημερίδα της Ευρωπαϊκής Ένωσης.
Τελική έκθεση του συμβούλου ακροάσεων στην υπόθεση COMP/M.2972 - DSM/Roche Vitamins

[δυνάμει του άρθρου 15 της απόφασης της Επιτροπής 2001/462/ΕΚ, ΕΚΑΧ της 23ης Μαΐου 2001 σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2004/C 69/07)

(Κείμενο που παρουσιάζει ενδιαφέρον για τον ΕΟΧ)

Στις 31 Μαρτίου 2003, η Επιτροπή έλαβε κοινοποίηση δυνάμει του άρθρου 4 του κανονισμού (ΕΟΚ) αριθ. 4064/89 του Συμβουλίου ("κανονισμός για τις συγκεντρώσεις") σύμφωνα με την οποία η DSM NV ("DSM"), ολλανδική επιχείρηση, συμφώνησε να αποκτήσει τον έλεγχο της Roche Vitamins and Fine Chemicals Division ("RV & FC"). Στις 25 Απριλίου, η DSM υπέβαλε δεσμεύσεις που τροποποιήθηκαν στις 13 Μαΐου, αλλά οι οποίες, στις 19 Μαΐου 2003, κρίθηκε ότι δεν ήταν επαρκείς προκειμένου να αποφευχθεί η κίνηση της επίσημης διαδικασίας βάσει του άρθρου 6 παράγραφος 1 στοιχείο γ) του κανονισμού για τις συγκεντρώσεις.

Στις 27 Ιουνίου, η DSM κοινοποίησε περαιτέρω δεσμεύσεις οι οποίες αξιολογήθηκαν από την Επιτροπή σε σχέση με την αγορά. Μετά από συζητήσεις με την αρμόδια υπηρεσία της Επιτροπής, στις 9 Ιουλίου 2003 κοινοποιήθηκε μία τελική σειρά δεσμεύσεων.

Με βάση τις εν λόγω δεσμεύσεις, η αρμόδια υπηρεσία της Επιτροπής έκρινε ότι τα προβλήματα ανταγωνισμού είχαν επιλυθεί πλήρως. Κατά συνέπεια, στα ενδιαφερόμενα μέρη δεν απεστάλη καμία κοινοποίηση αιτιάσεων.

Η υπόθεση δεν απαιτεί κανένα ιδιαίτερο σχόλιο σχετικά με το δικαίωμα ακρόασης.

Βρυξέλλες, 22 Ιουλίου 2003.

Karen Williams
Τελική έκθεση του συμβούλου ακροάσεων στην υπόθεση COMP/M.2187 - CVC/Lenzing

[σύμφωνα με το άρθρο 15 της απόφασης 2001/462/ΕΚ, ΕΚΑΧ της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2004/C 69/08)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν δίνει λαβή για ιδιαίτερες παρατηρήσεις. Στο γραπτό στάδιό της, η διαδικασία εξελίχθηκε κανονικά. Δεν ζητήθηκε προφορική ακρόαση. Τα μέρη δεν ανέφεραν κανένα διαδικαστικό πρόβλημα.

Βρυξέλλες, 8 Οκτωβρίου 2001.

Luc Gyselen
Τελική έκθεση του συμβούλου ακροάσεων στην υπόθεση COMP/M.2947 - Verbund/Energie Allianz

[σύμφωνα με το άρθρο 15 της απόφασης 2001/462/ΕΚ, ΕΚΑΧ της Επιτροπής της 23ης Μαΐου 2001 σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2004/C 79/11)

(Κείμενο που παρουσιάζει ενδιαφέρον για τον ΕΟΧ)

(Το παρόν κείμενο ακυρώνει και αντικαθιστά το κείμενο που δημοσιεύτηκε στην Επίσημη Εφημερίδα C 69 της 19ης Μαρτίου 2004, σελίδας 6)

Το σχέδιο απόφασης οδηγεί στις ακόλουθες παρατηρήσεις:

Η προτεινόμενη συγκέντρωση γνωστοποιήθηκε στις 20 Δεκεμβρίου 2002.

Στις 4 Φεβρουαρίου 2003 η Επιτροπή κίνησε τη διαδικασία του άρθρου 6 παράγραφος 1 στοιχείο γ) της οδηγίας για τον έλεγχο των συγκεντρώσεων και παρείχε στα μέρη πρόσβαση στα κυριότερα στοιχεία αξιολόγησης βάσει των οποίων η Επιτροπή διατύπωσε τις σοβαρές αμφιβολίες της. Αυτό αποτελεί μια σημαντική πτυχή της πολιτικής διαφάνειας που εφαρμόζει σήμερα η Επιτροπή.

Στις 10 Απριλίου 2003, η Επιτροπή απηύθυνε στα μέρη κοινοποίηση αιτιάσεων και τους παρείχε πρόσβαση στο φάκελο της υπόθεσης. Ούτε η Επιτροπή ούτε τα μέρη δεν έγειραν κανένα θέμα σχετικά με το σημείο αυτό. Τα μέρη απάντησαν στην κοινοποίηση αιτιάσεων στις 25 Απριλίου και ζήτησαν επίσημη ακρόαση, η οποία πραγματοποιήθηκε στις 29 Απριλίου.

Στις 7 Μαΐου 2003 τα μέρη υπέβαλαν προτάσεις για διορθωτικά μέτρα, οι οποίες εξετάστηκαν ως προς τις επιπτώσεις τους στην αγορά. Τα μέρη δεν αμφισβήτησαν την αντικειμενικότητα της εξέτασης αυτής. Υπέβαλαν στη συνέχεια τροποποιημένες δεσμεύσεις, με βάση τις οποίες προτάθηκε σχέδιο απόφασης έγκρισης υπό όρους. Στην πραγματικότητα, οι υπηρεσίες της Επιτροπής απέσυραν μια από τις αιτιάσεις τους μετά την απάντηση των μερών στην κοινοποίηση αιτιάσεων και μετά την επίσημη ακρόαση.

Ούτε τα μέρη ούτε τρίτοι δεν έγειραν αντιρρήσεις ως προς τη διεξαγωγή της διαδικασίας.

Το σχέδιο απόφασης αφορά μόνο τις αιτιάσεις για τις οποίες τα μέρη είχαν τη δυνατότητα να γνωστοποιήσουν τις απόψεις τους. Θεωρώ συνεπώς ότι τα δικαιώματα ακρόασης στην υπόθεση αυτή έγιναν σεβαστά.

Βρυξέλλες, 3 Ιουνίου 2003.

Serge Durande
Γνώμη της Συμβουλευτικής Επιτροπής για θέματα συγκεντρώσεων επιχειρήσεων που εκδόθηκε κατά την 72η συνεδρίαση της 5ης Ιανουαρίου 2000, επι ενός προσχεδίου απόφασης σχετικά με την υπόθεση COMP/M.1630 - Air Liquide/BOC

(2004/C 79/09)

(Κείμενο που παρουσιάζει ενδιαφέρον για τον ΕΟΧ)

1. Η Συμβουλευτική Επιτροπή συμφωνεί με την Επιτροπή ότι οι αγορές προϊόντων καθορίζονται ανάλογα με τα διάφορα είδη αερίου που κυκλοφορούν στο εμπόριο και τα διάφορα είδη διανομής (μεγάλες ποσότητες, χύδην, φιάλες) αυτών των αερίων.

2. Η Συμβουλευτική Επιτροπή συμφωνεί με την Επιτροπή ότι οι γεωγραφικές αγορές για τη διανομή δικτύου, για το ήλιο και τα ηλεκτρονικά αέρια καλύπτουν τον Ευρωπαϊκό Οικονομικό Χώρο και ότι οι αγορές αερίων που παραδίδονται χύδην ή σε φιάλες δεν υπερβαίνουν συνήθως τις εθνικές επικράτειες.

3. Η Συμβουλευτική Επιτροπή συμφωνεί με την Επιτροπή ότι το αρχικό σχέδιο συγκέντρωσης ςα οδηγούσε στη δημιουργία δεσπόζουσας θέσης στις αγορές μεγάλων ποσοτήτων για την Air Liquide.

4. Η Συμβουλευτική Επιτροπή συμφωνεί με την Επιροπή ότι το σχέδιο αυτό θα ενίσχυε τις δεσπόζουσες θέσεις της BOC στη βρετανική και την ιρλανδική αγορά για το αέριο χύδην και σε φιάλες και της Air Liquide για τα ίδια προϊόντα στη γαλλική αγορά.

5. Η πλειοψηφία της Συμβουλευτικής Επιτροπής συμφωνεί με την Επιτροπή ότι το σχέδιο αυτό θα δημιουργούσε συλλογική δεσπόζουσα θέση της Air Liquide και της Air Products στην χονδρική αγορά ηλίου και στην αγορά ηλεκτρονικών αερίων. Μία μειονότητα απέχει.

6. Η Συμβουλευτική Επιτροπή συμφωνεί με την Επιτροπή ότι οι δεσμεύσεις που ανέλαβαν τα μέρη στις 21 Δεκεμβρίου 1999 μπορούν να άρουν τα προβλήματα ανταγωνισμού σε κάθε μια από τις αγορές των σημείων 4 και 5.

7. Η πλειοψηφία της Συμβουλευτικής Επιτροπής συμφωνεί με την Επιτροπή ότι οι δεσμεύσεις που ανέλαβαν τα μέρη στις 21 Δεκεμβρίου 1999 μπορούν να άρουν τα προβλήματα ανταγωνισμού στην αγορά μεγάλων ποσοτήτων. Μια μειοψηφία έχει την αντίθετη γνώμη.

8. Η Συμβουλευτική Επιτροπή ζητεί από την Επιτροπή να λάβει υπόψη όλα τα σημεία που συζητήθηκαν και συνιστά τη δημοσίευση της γνώμης.
Τελική έκθεση του συμβούλου ακροάσεων στην υπόθεση COMP/M.2420 - Mitsui/CVRD/Caemi

[σύμφωνα με το άρθρο 15 της απόφασης της Επιτροπής 2001/462/ΕΚ, ΕΚΑΧ της 23ης Μαΐου 2001 σχετικά με τα καθήκοντα του συμβούλου ακροάσεων σε ορισμένες διαδικασίες (ΕΕ L 162 της 19.6.2001, σ. 21)]

(2004/C 79/13)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν απαιτεί ιδιαίτερες παρατηρήσεις. Η διαδικασία διεξάχθηκε κανονικά. Τα δικαιώματα ακρόασης των μερών τηρήθηκαν πλήρως.

Βρυξέλλες, 15 Οκτωβρίου 2001.

Bernd Langeheine
Γνώμη της Συμβουλευτικής Επιτροπής για τον έλεγχο των συγκεντρώσεων που εκδόθηκε κατά την 102η συνεδρίαση της 19ης Οκτωβρίου 2001 σχετικά με σχέδιο απόφασης στην υπόθεση COMP/M.2420 - Mitsui/CVRD/Caemi

(2004/C 79/12)

(Κείμενο που παρουσιάζει ενδιαφέρον για τον ΕΟΧ)

1. Η Συμβουλευτική Επιτροπή συμφωνεί με την Επιτροπή ότι η γνωστοποιηθείσα πράξη αποτελεί συγκέντρωση κατά την έννοια του άρθρου 3 παράγραφος 1 στοιχείο β) του κανονισμού για τον έλεγχο των συγκεντρώσεων και ότι έχει κοινοτική διάσταση.

2. Η Συμβουλευτική Επιτροπή συμφωνεί με την Επιτροπή ότι, για τους σκοπούς της υπόθεσης αυτής, καθένα από τα ακόλουθα προϊόντα σιδηρομεταλλεύματος αποτελεί χωριστή αγορά σχετικού προϊόντος:

α) λεπτόκοκκος

β) χονδρόκοκκος

γ) σφαιρίδια

δ) υποθετική αγορά: i) σφαιριδίων ΑΑ και ii) συνδυασμών σφαιριδίων ΑΑ και χονδρόκοκκου ΑΑ, χωρίς να είναι αναγκαίο να προσδιοριστεί εάν πρόκειται για δύο χωριστές αγορές προϊόντων, εφόσον τα αποτελέσματα της εκτίμησης του ανταγωνισμού είναι τα ίδια και στις δύο περιπτώσεις.

3. Η Συμβουλευτική Επιτροπή συμφωνεί με την Επιτροπή ότι, για τους σκοπούς της υπόθεσης αυτής, οι γεωγραφικές αγορές αναφοράς είναι οι συνολικές πωλήσεις των δια θαλάσσης μεταφερόμενων σχετικών προϊόντων.

4. Η Συμβουλευτική Επιτροπή συμφωνεί με την Επιτροπή ότι, για τους σκοπούς της υπόθεσης αυτής, οι συνολικές πωλήσεις των δια θαλάσσης μεταφερόμενων σχετικών προϊόντων μπορούν να χρησιμοποιηθούν για τον κατά προσέγγιση υπολογισμό των μεριδίων αγοράς σε παγκόσμια κλίμακα.

5. Η Συμβουλευτική Επιτροπή συμφωνεί με την Επιτροπή ότι η γνωστοποιηθείσα συγκέντρωση οδηγεί στη δημιουργία ή ενίσχυση δεσπόζουσας θέσης η οποία θα έχει ως αποτέλεσμα την ουσιαστική παρεμπόδιση του ανταγωνισμού στο σύνολο ή σε σημαντικό τμήμα της κοινής αγοράς όσον αφορά:

α) τις πωλήσεις των δια θαλάσσης μεταφερόμενων σφαιριδίων σιδηρομεταλλεύματος·

β) τις υποθετικές αγορές σφαιριδίων ΑΑ ή/και χονδρόκοκκου ΑΑ.

6. Η Συμβουλευτική Επιτροπή συμφωνεί με την Επιτροπή ότι η γνωστοποιηθείσα συγκέντρωση δεν θα οδηγήσει στη δημιουργία ή την ενίσχυση δισπόζουσας θέσης στις αγορές:

α) λεπτόκοκκου·

β) χονδρόκοκκου.

7. Η Συμβουλευτική Επιτροπή συμφωνεί με την Επιτροπή ότι η δέσμευση που πρότειναν να αναλάβουν τα μέρη για την εκχώρηση της κατά 50 % συμμετοχής της Caemi στο κεφάλαιο της QMC είναι επαρκής και αίρει τις ανησυχίες όσον αφορά τον ανταγωνισμό στην αγορά σφαιριδίων σιδηρομεταλλεύματος και σιδηρομεταλλεύματος ΑΑ και ότι για το σκοπό αυτό δεν απαιτούνται άλλες δεσμεύσεις.

8. Η Συμβουλευτική Επιτροπή συμφωνεί συνεπώς ότι η προτεινόμενη συγκέντρωση πρέπει να κηρυχθεί συμβατή με την κοινή αγορά και με τη λειτουργία της Συμφωνίας ΕΟΧ.

9. Η Συμβουλευτική Επιτροπή καλεί την Επιτροπή να λάβει υπόψη όλες τις παρατηρήσεις που διατυπώνονται στην παρούσα γνώμη.

10. Η Συμβουλευτική Επιτροπή συνιστά τη δημοσίευση της γνώμης της στην Επίσημη Εφημερίδα της Ευρωπαϊκής Ένωσης.
Τελική έκθεση του συμβούλου ακροάσεων στην υπόθεση COMP/M.2624 - BP/Erdölchemie

[σύμφωνα με το άρθρο 15 της απόφασης 2001/462/ΕΚ, ΕΚΑΧ της Επιτροπής της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2004/C 84/09)

(Κείμενο που παρουσιάζει ενδιαφέρον για τον ΕΟΧ)

(Βλέπε απόφαση 2004/285/ΕΚ της Επιτροπής - ΕΕ L 91 της 30.3.2004, σ. 40)

Το σχέδιο απόφασης βάσει του άρθρου 14 του κανονισμού του Συμβουλίου (ΕΟΚ) αριθ. 4064/89 για τον έλεγχο των συγκεντρώσεων μεταξύ επιχειρήσεων δεν δίνει λαβή για ιδιαίτερες παρατηρήσεις όσον αφορά τη διαδικασία.

Τα μέρη υπέβαλαν γραπτή απάντηση στην κοινοποίηση αιτιάσεων. Δεν ζήτησαν πρόσβαση στο φάκελο και αποποιήθηκαν του δικαιώματός τους να εκφράσουν προφορικά τις απόψεις τους.

Το σχέδιο απόφασης αναφέρεται μόνο σε αιτιάσεις για τις οποίες δόθηκε η δυνατότητα στα μέρη να γνωστοποιήσουν τις απόψεις τους.

Βρυξέλλες, 27 Μαΐου 2002.

Serge Durande
Γνώμη της Συμβουλευτικής Επιτροπής συγκεντρώσεων που διατυπώθηκε κατά την 109η συνεδρίασή της στις 27 Μαΐου 2002 σχετικά με σχέδιο απόφασης στην υπόθεση COMP/M.2624 - BP/Erdölchemie

(2004/C 84/08)

(Κείμενο που παρουσιάζει ενδιαφέρον για τον ΕΟΧ)

(Βλέπε απόφαση 2004/285/ΕΚ της Επιτροπής - ΕΕ L 91 της 30.3.2004, σ. 40)

1. Η συμβουλευτική επιτροπή συμφωνεί με την Επιτροπή ότι η Deutsche BP AG έδωσε, κατά την κοινοποίηση της υπόθεσης M.2345 - BP/Erdölchemie σύμφωνα με το άρθρο 4 του κανονισμού συγκεντρώσεων, ανακριβείς και παραπλανητικές πληροφορίες όπως προσδιορίζεται στο σχέδιο απόφασης.

2. Η συμβουλευτική επιτροπή συμφωνεί με την Επιτροπή ότι η Deutsche BP AG έδωσε τις εν λόγω ανακριβείς και παραπλανητικές πληροφορίες εξ αμελείας και όχι εκ προθέσεως.

3. Η συμβουλευτική επιτροπή συμφωνεί με την Επιτροπή όσον αφορά το χαρακτήρα της παράβασης.

4. Η συμβουλευτική επιτροπή συμφωνεί με την εκτίμηση της Επιτροπής σχετικά με τη σοβαρότητα της παράβασης.

5. Η συμβουλευτική επιτροπή συμφωνεί με την Επιτροπή ότι θα πρέπει να επιβληθούν πρόστιμα στην Deutsche BP AG σύμφωνα με το άρθρο 14 παράγραφος 1 στοιχείο β) του κανονισμού συγκεντρώσεων.

6. Η συμβουλευτική επιτροπή συμφωνεί με το ποσό του προστίμου που προτείνεται από την Επιτροπή.

7. Η συμβουλευτική επιτροπή συμφωνεί με τη δημοσίευση της γνώμης της.

8. Η συμβουλευτική επιτροπή ζητεί από την Επιτροπή να λάβει υπόψη της όλα τα θέματα που εθίγησαν κατά τη διάρκεια της συζήτησης της υπόθεσης και συνιστά τη δημοσίευση της γνώμης της στην Επίσημη Εφημερίδα της Ευρωπαϊκής Ένωσης.
Τελική έκθεση του συμβούλου ακροάσεων στην υπόθεση COMP/M.2283 - Schneider/Legrand

[σύμφωνα με το άρθρο 15 της απόφασης 2001/462/ΕΚ, ΕΚΑΧ της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ αριθ. L 162 της 19.6.2001, σ. 21)]

(2004/C 86/07)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν δίνει λαβή για ιδιαίτερες παρατηρήσεις. Η διαδικασία διεξήχθη κανονικά. Το δικαιώματα ακρόασης των τρίτων τηρήθηκαν πλήρως.

Βρυξέλλες, 1η Οκτωβρίου 2001.

Emil Paulis